Pompeii

„Pompeii“ – britų grupės Bastille daina. Ji yra ketvirtasis singlas iš jų debiutinio studijinio albumo „Bad Blood“. Takelis skaitmeniniu formatu buvo išleistas 2013 m. vasario 24 d. Jis debiutavo antroje Jungtinės Karalystės singlų topo vietoje, užėmė 4 vietą Australijos ARIA tope, pasiekė 5 JAV Billboard Hot 100 tope bei 1 Alternatyvių dainų tope.

Dainos tekstas buvo įkvėptas romėnų miesto, žinomo tuo pačiu pavadinimu, kuris pasitiko savo likimą išsiveržus Vezuvijaus ugnikalniui. Daina buvo nominuota Geriausio britų singlo kategorijoje BRIT apdovanojimuose.

Kompozicija 
Daina parašyta kaip ritmingas roko kūrinys, kuriame susijungia indie rokas, alternatyvus rokas ir synthpop. Pasak natų tinklapyje Musicnotes.com, dainos tempas yra 128 taktai per minutę ir ji yra parašyta A mažorinėje tonacijoje, kurioje akordai išsidėsto kaip D-A-F#m-E.

Vaizdo klipas 
Kartu su singlo išleidimu dainos vaizdo klipas buvo įkeltas į YouTube 2013 m. sausio 20 d. Vaizdo klipe dėmesys sutelkiamas į vyrą (vaidina grupės lyderis Daniel Smith), kuris bėga įvairiomis Los Andželo vietovėmis. Klipo siužetas simbolizuoja Vezuvijaus ugnikalnio išsiveržimą Pompėjoje. Dainos žodžiai kaip „And the walls kept tumbling down in the city that we love“ ir „Great clouds roll over the hills, bringing darkness from above“ yra parodomi vaizdo klipe. Kai jis pamato žmones juodomis akimis, vogta mašina nuvažiuoja į dykumą, kur ir pats tampa juodaaakiu žmogumi. Režisuotas Jesse Jon Jenkins ir prodiusuotas Tova Dann, šis vaizdo klipas buvo nufilmuotas Los Andžele bei Palm Springse, Kalifornijoje.

EP dainos 
Skaitmeninė versija
 „Pompeii“ – 3:34
 „Poet“ – 2:44
 „Pompeii“ (Tyde remiksas) – 4:22
 „Pompeii“ (Monsieur Ad remiksas) – 4:23
 „Pompeii“ (Kat Krazy remiksas) – 3:37

Autoriai ir personalas 
Kūrėjų sąrašas adaptuotas iš „Bad Blood“.
 Pritariantieji Vokalistai – Ralph Pelleymounter, Jon Willoughby, Ian Dudfield, Josh Platman
 Bosinė gitara – William Farquarson
 Būgnai – Chris „Woody“ Wood
 Galutinis įrašas – Bob Ludwig
 Miksavimas – Mark 'Spike' Stent, Matty Green (add.)
 Įrašymas – Mark Crew
 Prodiuseriai, programavimas, klavišiniai – Mark Crew, Dan Smith
 Autorius, vokalas, pianinas – Dan Smith
 Įrašų kompanija – Virgin Records

Pardavimai 
Daina pasiekė pirmąją Airijos singlų topo vietą ir pakilo iki antrosios Italijoje bei Didžiojoje Britanijoje. Jai taip pat priklauso ir ilgiausiai Official Streaming Chart tope išlikusio singlo rekordas, jo viršūnėje kūrinys išsilaikė septynias savaites ir tapo antruoju dažniausiai grotu 2013 m. kūriniu Didžiojoje Britaniijoje. „Pompeii“ praleido savo jubiliejinę savaitę 30 topo vietoje, ten sugrįžęs savaitę prieš po gyvo pasirodymo (drauge su Rudimental atlikus kūrinį „Waiting All Night“) 2014 m. BRIT Awards apdovanojimuose.

2013 m. spalį daina pasiekė pirmąją vietą Billboard Alternatyvių dainų tope ir ėmė kopti Hot 100 viršūnėn. 2014 m. sausį singlas pasiekė devintąją Hot 100 vietą, o jo pardavimų skaičius JAV viršijo milijoną kopijų 2014 m. kovą daina pakilo iki 5 topo vietos, kurią pasiekė 29-ąją buvimo jame savaitę, ir pardavė daugiau nei du milijonus skaitmeninių kopijų.

Papildomas EP takelis „Poet“ taip pat pateko į 121 Didžiosios Britanijos topo vietą.

Daina pop kultūroje

Perdainuotos versijos 
Spalio 12 d. JAV progresyvaus roko grupė Coheed and Cambria išleido skaitmeninį EP savo Facebook puslapyje, į kurį įėjo The Prize Fighter Inferno/Claudio Sanchez perdainuota „Pompeii“ versija bei vienas iš jų originalių takelių ir pora grupės I the Mighty and Balance and Composture dainų.

Medija 
Daina yra 2014 m. animacinio filmo „Mr. Peabody & Sherman“ trailerio garso takelis. Kat Krazy singlo remiksas įtrauktas į 2013 m. video žaidimo „Need for Speed Rivals“ garso takelį. Daina taip pat įtraukta į TV serialo „Reign“ pirmojo sezono trečiąją seriją „Kissed“.

Vietos topuose bei pasiekimai

Savaitės topai

Pasiekimai

Išleidimo istorija

Šaltiniai 

2013 singlai
Bastille singlai